Verda Pulmo

Ne konfuzu kun la literatura konkurso Verda Plumo.
dekstra|eta|250x250ra| La Cervo-Valo en Jerusalemo, verda pulmo en urba areo
Verda Pulmo estas moknomo por libera areo en lokoj de surkonstruitaj urbaj areoj, kiel parkoj kaj publikaj ĝardenoj. En tiuj verdaj pulmoj la arboj kaj plantoj produktas puran oksigenon dum la fotosintezo. Arboj kaj plantoj estas konsiderataj verdaj pulmoj, ĉar ili ankaŭ filtras toksinojn dum la fotosintezo.

 La graveco de verdaj pulmoj 

 Fizike, la verdaj areoj helpas malhelpi grundan erozion, sorbas pluvakvon kaj kontribuas al plibonigita drenado. La arboj absorbas malpurigaĵojn kaj forcejajn gasojn, havigante ombron, tiel helpante redukti urban varmecon. Verdaj areoj formas baron kontraŭ bruo kaj krome ligas la urbon kun agrikulturaj aŭ naturaj vivejoj ekster la urbo kaj tiel helpas konservi faŭnon.
 El socia vidpunkto, publikaj ĝardenoj estas fokuso por renkonti kaj kunligi komunumanojn, multe kontribuante al mildigo de urba fremdiĝo, kaj ofte kreas tradicion de komunumaj kunvenoj. La verdaj areoj efikas pozitive sur la korpa kaj mensa sano de la loĝantoj, kreante la ŝancon okupiĝi pri senpagaj sportaj agadoj kaj spiri freŝan aeron. Estas studoj, kiuj eĉ montras al la psikaj avantaĝoj de ligi sin al la naturo.
 En la ekonomia aspekto, verdaj spacoj en la urbo kutime pliigas la valoron de nemoveblaĵoj, kaj allogas investantojn investi en sia medio.
 En la eduka aspekto, verdaj spacoj pliigas la konscion de loĝantoj pri kiel funkcias ekosistemoj kaj kiel la urba sistemo integriĝas kun la natura sistemo.

 Verda pulma disvolviĝo 

 Respekto al la gvidlinioj, kiuj aperas en la planadgvidilo por asigni teron por publikaj bezonoj. La informado priskribas la grandan gravecon de la liberaj areoj, kaj montras la minimuman kvoton de verda spaco en la urbo rilate al sola loĝanto.
 Pliigita publika konscio per: reklamoj, flugfolioj, glumarkoj kaj diversaj lernejaj agadoj kaj pli.
 Pliigi verdajn spacojn establante parkojn kaj publikajn parkojn en lokoj, kiuj antaŭe estis uzataj kiel industriaj aŭ rubodeponejoj.

 Vidu ankaŭ 

 Malferma spaco
 Senarbarigo

 Eksteraj ligiloj 

Kategorio:Naturprotektado
Kategorio:Naturprotektismo
Kategorio:Urboplanado